Document ID: 31992L0053

NEUVOSTON DIREKTIIVI 92/53/ETY,
annettu 18 päivänä kesäkuuta 1992,
moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 a artiklan,
ottaa huomioon komission ehdotuksen(1),
toimii yhdessä Euroopan parlamentin kanssa(2),
ottaa huomioon talous- ja sosiaalikomitean lausunnon(3),
sekä katsoo, että
on tärkeää toteuttaa toimenpiteitä sisämarkkinoiden luomiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,
direktiivissä 70/156/ETY(4) säädetään ETY-tyyppihyväksyntämenettelystä erityisdirektiiveissä säädettyjen teknisten vaatimusten mukaisesti valmistetuille ajoneuvoille, osille ja erillisille teknisille yksiköille, sekä esitetään täydellinen luettelo näissä direktiiveissä tarkoitetuista ajoneuvojen järjestelmistä, osista ja erillisistä teknisistä yksiköistä,
yhteisön sisämarkkinoiden toteuttamisen ja toiminnan kannalta olisi tarpeen korvata nykyiset jäsenvaltioiden tyyppihyväksyntäjärjestelmät yhteisön tyyppihyväksyntämenettelyllä,
edellä tarkoitetulle tyyppihyväksyntämenettelylle asetettujen tavoitteiden saavuttamiseksi tehokkaimmin on tarpeen täsmentää sen hallinnollisia määräyksiä ja laajentaa niiden sovellettavuutta; tätä varten on erityisesti tärkeää, että näillä määräyksillä mahdollistetaan koko ajoneuvon tyyppihyväksyntä kokoamalla yhteen hyväksynnät sen järjestelmistä, osista ja erillisistä teknisistä yksiköistä, jos valmistaja niin haluaa sekä silloin, kun eri valmistajat rakentavat ajoneuvon monessa vaiheessa, kokoamalla yhteen eri valmistusvaiheissa annetut hyväksynnät,
siitä huolimatta, että ajoneuvo saattaa olla tämän direktiivin säännösten mukainen, siinä saattaa ilmetä tiettyjä, epäilemättä liikenneturvallisuutta vaarantavia ominaisuuksia; sen vuoksi on suotavaa sallia jäsenvaltioiden evätä tyyppihyväksyntä tällaisilta ajoneuvotyypeiltä ja kieltää niiden myynti, käyttöönotto ja rekisteröinti; jälkimmäistä tapausta varten on vahvistettava asianmukaiset edellytykset,
yhteisön tyyppihyväksyntämenettelyn velvoittava luonne tekee tarpeelliseksi sallia poikkeuksia ja säätää vaihtoehtoisista menettelyistä ajoneuvoille, jotka on suunniteltu joko erikoistarkoituksiin tai valmistetaan pieninä sarjoina tai joissa on uusia teknisiä ratkaisuja, joita varten erityisdirektiiveissä ei vielä ole säännöksiä,
yhteisön ulkopuolisten maiden markkinoille pääsyn helpottamiseksi on tarpeen tietyin edellytyksin hyväksyä järjestelmän, osan ja erillisen teknisen yksikön hyväksynnät, jotka on annettu vastaavien kansainvälisten ja kolmannen maan säännösten perusteella; tällaisten säännösten vastaavuus on määriteltävä soveltamalla perustamissopimuksen asiaa koskevia määräyksiä,
yhteisön tyyppihyväksyntämenettelyjen tarvittavan avoimuuden varmistamiseksi on tarpeen vahvistaa säännökset, joiden mukaan jäsenvaltioiden on ilmoitettava toisilleen ja komissiolle hyväksyntäviranomaisensa ja tutkimuslaitoksensa sekä määräykset laatuvaatimuksista, jotka jälkimmäisten on täytettävä,
tämän direktiivin liitteet ovat täydellisiä ainoastaan M1-luokan ajoneuvojen osalta ja direktiiviä on sovellettava ainoastaan näiden ajoneuvojen tyyppihyväksyntään; on suositeltavaa, odoteltaessa liitteiden täydentämistä kaikkien muiden luokkien ajoneuvoja koskevilla määräyksillä, antaa jäsenvaltioiden jatkaa tällaisten ajoneuvojen tyyppihyväksyntää kansallisilla järjestelmillä direktiivin 70/156/ETY 10 artiklan mukaisesti,
riittävän teknisen ja hallinnollisen siirtymäajan varmistamiseksi nykyisten yhteisön vaatimusten valinnaisesta järjestelmästä tällä direktiivillä säädettävään pakolliseen tyyppihyväksyntämenettelyyn on aiheellista jättää valmistajille mahdollisuus kolmen vuoden ajan valita joko tämän direktiivin tai direktiivin 70/156/ETY 10 artiklan mukainen menettely; jälkimmäisen menettelyn mukaisesti annetut hyväksynnät ovat voimassa 31 päivään joulukuuta 1997, ja
edellä tarkoitetuilla siirtymäsäännöksillä ei ole tarkoitus sallia jäsenvaltioiden poiketa täydelliseen yhdenmukaistamiseen perustuvien erityisdirektiivien säännöksistä,
ON ANTANUT TÄMÄN DIREKTIIVIN:
1 artikla
Muutetaan direktiivi 70/156/ETY seuraavasti:
1) Korvataan 1 16 artikla seuraavasti:
"1 artikla
Soveltamisala
Tätä direktiiviä sovelletaan yhdessä tai useammassa vaiheessa rakennettujen moottoriajoneuvojen ja niiden perävaunujen sekä tällaisten ajoneuvojen ja perävaunujen järjestelmien, osien ja erillisten teknisten yksiköiden tyyppihyväksyntään.
Sitä ei sovelleta:
- yksittäisten ajoneuvojen hyväksyntään. Kuitenkin niin, että tällaista hyväksyntää käyttävien jäsenvaltioiden on hyväksyttävä mikä tahansa voimassa olevan järjestelmän, osan, erillisen teknisen yksikön tai keskeneräisen ajoneuvon hyväksyntä, joka on annettu tämän direktiivin nojalla asiaa koskevien kansallisten määräysten sijasta;
- kaksi- ja kolmipyöräisten moottoriajoneuvojen tyyppihyväksyntää koskevan neuvoston direktiivin 92/61/ETY 1 artiklan 3 kohdassa tarkoitettuihin 'nelipyöriin`(*).
(*) EYVL N:o 225, 10.8.1992, s. 72
2 artikla
Määritelmät
Tässä direktiivissä tarkoitetaan:
- `tyyppihyväksynnällä` menettelyä, jolla jäsenvaltio varmentaa ajoneuvotyypin, järjestelmän, osan tai erillisen teknisen yksikön täyttävän tämän direktiivin tai liitteessä IV tai XI esitetyssä täydellisessä luettelossa tarkoitetun erityisdirektiivin tekniset vaatimukset;
- `monivaiheisella tyyppihyväksynnällä` menettelyä, jolla yksi tai useampi jäsenvaltio varmentaa keskeneräisen tai valmiin ajoneuvotyypin, valmistusasteen mukaan, täyttävän tämän direktiivin tekniset vaatimukset;
- `ajoneuvolla` tieliikenteeseen tarkoitettua, keskeneräistä tai valmistuvaa vähintään nelipyöräistä moottoriajoneuvoa, jonka suurin rakenteellinen nopeus on yli 25 km/h, ja sen perävaunuja, lukuun ottamatta kiskoilla kulkevia ajoneuvoja, maa- ja metsätaloustraktoreita ja liikkuvia koneita;
- `perusajoneuvolla` keskeneräistä ajoneuvoa, jonka tunnusnumero säilyy monivaiheisen tyyppihyväksyntämenettelyn kaikkien myöhempien vaiheiden ajan;
- `keskeneräisellä ajoneuvolla` ajoneuvoa, jonka valmistuksessa tarvitaan vielä vähintään yksi lisävaihe tämän direktiivin teknisten vaatimusten täyttymiseksi;
- `valmiilla ajoneuvolla` monivaiheisen tyyppihyväksyntämenettelyn tuloksena olevaa ajoneuvoa, joka täyttää tämän direktiivin kaikki vaatimukset;
- `tyypillä` tietyn luokan, liitteessä II olevassa B osassa tarkoitettujen olennaisten osien osalta samanlaisia ajoneuvoja, ajoneuvotyypissä voi olla vaihtoehtoja ja eri muunnoksia (katso liite II B osa);
- `järjestelmällä` ajoneuvon järjestelmää, kuten jarruja, pakokaasujen aiheuttamaa ilman pilaantumista estäviä laitteita, sisävarusteita jne., joiden osalta on noudatettava erityisdirektiivien vaatimuksia;
- `osalla` ajoneuvon osaksi tarkoitettua laitetta, kuten valaisinta, jonka on täytettävä erityisdirektiivin vaatimukset ja joka voidaan tyyppihyväksyä erikseen, kun erityisdirektiivissä nimenomaisesti niin säädetään;
- `teknisellä yksiköllä` ajoneuvon osaksi tarkoitettua laitetta, kuten alleajosuojia, jonka on täytettävä erityisdirektiivin vaatimukset ja joka voidaan tyyppihyväksyä erikseen, mutta ainoastaan yhden tai useamman määrätyn ajoneuvotyypin yhteydessä, kun erityisdirektiivissä nimenomaisesti niin säädetään;
- `valmistajalla` hyväksyntäviranomaiselle tyyppihyväksynnästä, kaikista tyyppihyväksyntämenettelyn tekijöistä sekä tuotannon vaatimustenmukaisuudesta vastuussa olevaa henkilöä tai elintä, tämän henkilön tai elimen ei ole välttämätöntä olla suoraan mukana hyväksyttävän ajoneuvon, järjestelmän, osan tai erillisen teknisen yksikön kaikissa valmistusvaiheissa;
- `hyväksyntäviranomaisilla` jäsenvaltion viranomaisia, jotka ovat vastuussa kaikista ajoneuvon, järjestelmän, osan tai erillisen teknisen yksikön tyyppihyväksyntämenettelyyn kuuluvista tekijöistä; nämä antavat ja, tarvittaessa, peruuttavat hyväksyntätodistukset, toimivat toisten jäsenvaltioiden hyväksyntäviranomaisten yhteyselimenä ja tarkastavat valmistajan tuotannon vaatimustenmukaisuuden varmistamiseksi toteuttamat määräykset;
- `tutkimuslaitoksella` testauslaboratorioksi hyväksyttyä järjestöä tai -elintä, joka jäsenvaltion hyväksyntäviranomaisen nimissä suorittaa testejä tai tarkastuksia. Tästä toiminnasta voi huolehtia myös hyväksyntäviranomainen itse;
- `ilmoituslomakkeella` tämän direktiivin liitteessä I tai liitteessä III tai erityisdirektiivin vastaavassa liitteessä esitettyä lomaketta, jossa ilmoitetaan hakijalta vaadittavat tiedot;
- `valmistusasiakirjoilla` tiedoista, piirustuksista, valokuvista ja niin edelleen koostuvaa asiakirjakokonaisuutta, jonka hakija toimittaa tutkimuslaitokselle tai hyväksyntäviranomaiselle ilmoituslomakkeen ohjeiden mukaisesti;
- `hyväksyntäasiakirjoilla` valmistusasiakirjojen lisäksi kaikkia testausselosteita tai muita asiakirjoja, jotka tutkimuslaitos tai hyväksyntäviranomainen on liittänyt niihin suorittaessaan tehtäviään;
- `hyväksyntäasiakirjojen hakemistolla` asiakirjaa, jossa esitetään hyväksyntäasiakirjan sisältö numeroituna tai merkittynä siten, että jokainen sivu on helposti löydettävissä.
3 artikla
Tyyppihyväksynnän hakeminen
1 Valmistajan on toimitettava jäsenvaltion hyväksyntäviranomaiselle ajoneuvon tyyppihyväksyntää koskeva hakemus. Hakemukseen on liitettävä valmistusasiakirjat, joissa on liitteessä III vaaditut tiedot ja hyväksyntätodistus kutakin sovellettavaa erityisdirektiiviä varten liitteen IV tai XI mukaisesti. Lisäksi jokaista erityisdirektiiviä koskevat hyväksyntäasiakirjat on annettava hyväksyntäviranomaisen käyttöön hyväksynnän anto- tai epäämispäivään asti.
2 Poiketen siitä, mitä 1 kohdassa säädetään, jos käytettävissä ei ole asianomaista erityisdirektiiviä koskevia hyväksyntätodistuksia, hakemukseen liitettävät asiakirjat käsittävät valmistusasiakirjat, jotka sisältävät liitteessä I, liitteessä IV tai XI tarkoitettujen erityisdirektiivien perusteella vaaditut, ja tarvittaessa, liitteessä III olevassa II osassa vaaditut tiedot.
3 Monivaiheisen tyyppihyväksynnän ollessa kyseessä hakijan on toimitettava:
- ensimmäisessä vaiheessa: valmistuvaa ajoneuvoa varten vaadittavien valmistusasiakirjojen ja hyväksyntätodistusten ne osat, jotka kuuluvat perusajoneuvon valmistusvaiheeseen;
- toisessa ja seuraavissa vaiheissa: valmistusasiakirjojen ja hyväksyntätodistusten ne osat, jotka vastaavat senhetkistä valmistusvaihetta, ja yksi kappale keskeneräisen ajoneuvon hyväksyntätodistuksesta, joka on annettu edellisessä valmistusvaiheessa; lisäksi valmistaja toimittaa luettelon keskeneräiseen ajoneuvoon tekemistään muutoksista ja lisäyksistä.
4 Valmistajan on toimitettava jäsenvaltion hyväksyntäviranomaisille järjestelmä-, osa- tai erillisen teknisen yksikkötyypin tyyppihyväksyntää koskeva hakemus. Hakemukseen on liitettävä valmistusasiakirjat, joiden sisältö eritellään vastaavan erityisdirektiivin ilmoituslomakkeessa.
5 Ajoneuvo-, järjestelmä-, osa- tai erilliseen tekniseen yksikkötyyppiin liittyvän hakemuksen voi toimittaa ainoastaan yhteen jäsenvaltioon. Jokaisen hyväksyttävän tyypin osalta on toimitettava erillinen hakemus.
4 artikla
Tyyppihyväksyntämenettely
1 Kunkin jäsenvaltion on annettava:
a) ajoneuvon tyyppihyväksyntä:
- ajoneuvotyypeille, jotka ovat valmistusasiakirjojen tietojen mukaisia ja täyttävät kaikkien vastaavien liitteessä IV tarkoitettujen erityisdirektiivien tekniset vaatimukset;
- liitteessä XI tarkoitetuille erikoiskäyttöön tarkoitetuille ajoneuvotyypeille, jotka ovat valmistusasiakirjojen tietojen mukaisia ja täyttävät liitteen XI vastaavassa sarakkeessa tarkoitettujen erityisdirektiivien tekniset vaatimukset;
Tämä menettely tapahtuu liitteessä V esitettyjen menettelyjen mukaisesti;
b) monivaiheinen tyyppihyväksyntä perus-, keskeneräisille tai valmiille ajoneuvotyypeille, jotka ovat valmistusasiakirjojen tietojen mukaisia ja täyttävät vastaavien liitteessä IV tai XI ilmoitettujen erityisdirektiivien tekniset vaatimukset ajoneuvotyypin valmistusvaiheen mukaisesti.
Tämä menettely tapahtuu liitteessä XIV esitettyjen menettelyjen mukaisesti;
c) järjestelmän tyyppihyväksyntä ajoneuvotyypeille, jotka ovat valmistusasiakirjojen tietojen mukaisia ja täyttävät vastaavan erityisdirektiivin tekniset vaatimukset;
d) osan tai erillisen teknisen yksikön tyyppihyväksyntä kaikille osan tai erillisen teknisen yksikön tyypeille, jotka ovat valmistusasiakirjojen tietojen mukaisia ja täyttävät vastaavan erityisdirektiivin, jossa erityisesti tästä säädetään, tekniset vaatimukset.
2 Jos jäsenvaltio kuitenkin arvioi 1 kohdan säännökset täyttävän ajoneuvon, järjestelmän, osan tai erillisen teknisen yksikön muodostavan vakavan vaaran liikenneturvallisuudelle, se voi kieltäytyä antamasta tyyppihyväksyntää. Jäsenvaltion on ilmoitettava tästä viipymättä muille jäsenvaltioille ja komissiolle sekä perusteltava päätöksensä.
3 Kunkin jäsenvaltion on täytettävä kaikki tyyppihyväksyntätodistuksen vastaavat kohdat (katso mallit tämän direktiivin liitteessä VI ja erityisdirektiivien liitteissä) jokaisen hyväksymänsä ajoneuvo-, järjestelmä-, osa- tai erillisen teknisen yksikkötyypin osalta. Kunkin jäsenvaltion on lisäksi täytettävä ajoneuvon hyväksyntätodistukseen liitettävän testituloslomakkeen vastaavat osat (katso malli liitteessä VIII) sekä laadittava tai tarkastettava hyväksyntäasiakirjojen hakemiston sisältö. Hyväksyntätodistukset on numeroitava liitteessä VII esitetyn menetelmän mukaisesti. Todistus täytettynä ja sen liitteet toimitetaan hakijalle.
4 Jos hyväksyttävä osa tai erillinen tekninen yksikkö ei täytä tehtäväänsä tai ei osoita erityistä ominaisuutta kuin ajoneuvon muiden osien yhteydessä ja tästä syystä yhden tai useamman vaatimuksen täyttymistä ei voida tarkastaa kuin osan tai erillisen teknisen yksikön toimiessa yhdessä muiden ajoneuvon osien kanssa, olivat ne sitten todellisia tai simuloituja, osan tai erillisen teknisen yksikön tyyppihyväksynnän laajuutta on tämän seurauksena rajoitettava. Kyseisen osan tai erillisen teknisen yksikön tyyppihyväksyntätodistuksessa on mainittava käyttöä koskevat mahdolliset rajoitukset ja asennusta koskevat edellytykset. Näiden rajoitusten ja edellytysten noudattaminen on tarkastettava ajoneuvon tyyppihyväksynnän yhteydessä.
5 Kunkin jäsenvaltion hyväksyntäviranomaisten on lähetettävä kuukauden kuluessa muiden jäsenvaltioiden vastaaville viranomaisille jäljennös tyyppihyväksyntätodistuksesta (liitteineen) jokaisen ajoneuvotyypin osalta, jonka hyväksynnän ne ovat antaneet, evänneet tai peruuttaneet.
6 Kunkin jäsenvaltion hyväksyntäviranomaisten on lähetettävä kuukausittain muiden jäsenvaltioiden hyväksyntäviranomaisille luettelo (joka sisältää liitteessä XIII tarkoitetut tiedot) tuon kuukauden aikana antamistaan, epäämistään tai peruuttamistaan järjestelmien, osien tai erillisten teknisten yksiköiden hyväksynnöistä. Lisäksi sen on, saatuaan hakemuksen toisen jäsenvaltion hyväksyntäviranomaisilta, lähetettävä viipymättä jäljennös kyseisen järjestelmän, osan tai erillisen teknisen yksikön tyyppihyväksyntätodistuksesta ja/tai hyväksyntäasiakirjat jokaisen antamansa, epäämänsä tai peruuttamansa järjestelmä-, osa- tai erillisen teknisen yksikkötyypin tyyppihyväksyntätodistuksen osalta.
5 artikla
Hyväksyntöjen muutokset
1 Tyyppihyväksynnän antaneen jäsenvaltion on toteutettava aiheelliset toimenpiteet sen varmistamiseksi, että se saa tietoonsa kaikki muutokset hyväksyntäasiakirjojen tietoihin.
2 Hakemus tyyppihyväksynnän muutoksesta tai laajennuksesta on toimitettava yksinomaan alkuperäisen hyväksynnän antaneelle jäsenvaltiolle.
3 Jos järjestelmän, osan tai erillisen teknisen yksikön hyväksynnän ollessa kyseessä hyväksyntäasiakirjojen tiedot ovat muuttuneet, kyseisen jäsenvaltion hyväksyntäviranomaisten:
- on tarvittaessa julkaistava hyväksyntäasiakirjojen korjatut sivut ja osoitettava selvästi jokaisella korjatulla sivulla muutoksen laatu ja uudelleenjulkaisun päivämäärä; on jokaisen korjauksen yhteydessä myös muutettava hyväksyntäasiakirjojen hakemistoa (joka on hyväksyntätodistuksen liitteenä) niin, että siitä käy ilmi viimeisimpien muutosten päivämäärät;
- on julkaistava korjattu, laajennusnumerolla varustettu hyväksyntätodistus, jos jotkin sen sisältämät tiedot (lukuun ottamatta sen liitteitä) ovat muuttuneet, tai jos direktiivin vaatimukset ovat muuttuneet siihen merkityn päivämäärän jälkeen; korjatusta todistuksesta on selvästi käytävä ilmi korjauksen peruste ja uudelleenjulkaisun päivämäärä.
Jos kyseisen jäsenvaltion hyväksyntäviranomaiset arvioivat, että hyväksyntäasiakirjojen muutos vaatii uusia testejä tai tarkastuksia, niiden on ilmoitettava tästä valmistajalle ja laadittava edellä tarkoitetut asiakirjat vasta niitä tyydyttävät tulokset antaneiden testien ja tarkastusten suorittamisen jälkeen.
4 Jos ajoneuvoa hyväksyttäessä hyväksyntäasiakirjojen tiedot ovat muuttuneet, kyseisen jäsenvaltion hyväksyntäviranomaisten:
- on tarvittaessa julkaistava hyväksyntäasiakirjojen korjatut sivut ja osoitettava selvästi jokaisella korjatulla sivulla muutoksen laatu ja uudelleenjulkaisun päivämäärä; on jokaisen korjauksen yhteydessä myös muutettava hyväksyntäasiakirjojen hakemistoa (joka on hyväksyntätodistuksen liitteenä) niin, että siitä käy ilmi viimeisimpien muutosten päivämäärät;
- on julkaistava korjattu, laajennusnumerolla varustettu hyväksyntätodistus, jos lisätarkastuksia vaaditaan tai jos jokin sen sisältämä tieto (lukuun ottamatta sen liitteitä) on muuttunut tai, jos jonkin erityisdirektiivin vaatimukset, joita sovelletaan päivämäärästä, josta alkaen ensimmäinen käyttöönotto on kielletty, ovat muuttuneet hyväksyntätodistuksessa olevan päivämäärän jälkeen. Uudesta todistuksesta on selvästi käytävä ilmi laajennuksen peruste ja uudelleenjulkaisun päivämäärä.
Jos kyseisen jäsenvaltion hyväksyntäviranomaiset arvioivat, että hyväksyntäasiakirjojen muutos vaatii uusia tarkastuksia, niiden on ilmoitettava tästä valmistajalle ja laadittava edellä tarkoitetut asiakirjat vasta niitä tyydyttävät tulokset antaneiden uusien tarkastusten jälkeen. Jokainen korjattu asiakirja on lähetettävä kaikille muille toimivaltaisille viranomaisille yhden kuukauden kuluessa.
5 Kun ajoneuvotyypin hyväksyntä ei enää ole voimassa sen vuoksi, että yksi tai useampi liitteenä olevissa hyväksyntäasiakirjoissa tarkoitettujen erityisdirektiivien perusteella annetuista hyväksynnöistä ei ole enää voimassa, hyväksynnän antaneen jäsenvaltion hyväksyntäviranomaisen on ilmoitettava siitä ja päivämäärästä muiden jäsenvaltioiden hyväksyntäviranomaisille tai ilmoitettava viimeisen vanhan hyväksyntätodistuksen mukaisesti valmistetun ajoneuvon tunnusnumero.
6 artikla
Vaatimustenmukaisuustodistus
1 Ajoneuvon tyyppihyväksynnän haltijana valmistajan on laadittava vaatimustenmukaisuustodistus. Tämä todistus, jonka mallit esitetään liitteessä IX, seuraa jokaista valmistuvaa tai keskeneräistä, hyväksytyn ajoneuvotyypin mukaisesti valmistettua ajoneuvoa. Keskeneräisen tai valmiin ajoneuvon ollessa kyseessä, valmistajan on ilmoitettava vaatimustenmukaisuustodistuksen toisella sivulla ainoastaan ne tiedot, jotka on lisätty tai muutettu siinä hyväksyntävaiheessa, ja tarvittaessa liitettävä tähän todistukseen kaikki edellisten vaiheiden vaatimustenmukaisuustodistukset.
2 Jäsenvaltiot voivat kuitenkin ajoneuvon verotusta tai rekisteröintiä varten pyytää, ilmoitettuaan siitä komissiolle ja muille jäsenvaltioille vähintään kolme kuukautta aikaisemmin, muidenkin kuin liitteessä IX tarkoitettujen tietojen liittämistä todistukseen, jos kyseiset tiedot on erityisesti mainittu hyväksyntäasiakirjoissa tai ne voidaan päätellä siitä yksinkertaisen laskutoimituksen avulla.
Jäsenvaltiot voivat myös pyytää, että liitteen IX vaatimustenmukaisuustodistus täytettäisiin tavalla, joka tuo paremmin esiin toimivaltaisten viranomaisten verotus- ja rekisteröintitarkoituksiin tarvittavat ja riittävät tiedot.
3 Osan tai erillisen teknisen yksikön tyyppihyväksynnän haltijana valmistajan on kiinnitettävä kuhunkin tyyppihyväksynnän mukaisesti valmistettuun osaan tai yksikköön kaupallinen tai tavaramerkkinsä, tyyppimerkintä ja/tai, jos erityisdirektiivissä niin säädetään, tyyppihyväksyntänumero tai -merkki. Jälkimmäisessä tapauksessa valmistaja saa kuitenkin valintansa mukaan olla kiinnittämättä kaupallista tai tavaramerkkiä ja tyyppimerkintää.
4 Tyyppihyväksyntätodistuksen haltijana valmistajan, joka 4 artiklan 4 kohdan mukaisesti ottaa huomioon osan tai teknisen yksikön käytön rajoitukset, on toimitettava jokaisen valmistetun osan tai yksikön mukana yksityiskohtaiset tiedot näistä rajoituksista ja ilmoitettava sen asennusta koskevat edellytykset.
7 artikla
Rekisteröinti ja käyttöönotto
1 Jäsenvaltioiden on rekisteröitävä uudet ajoneuvot ja sallittava niiden myynti ja käyttöönotto niiden valmistukseen ja toimintaan liittyvistä syistä jos, ja ainoastaan jos ne on varustettu voimassa olevalla vaatimustenmukaisuustodistuksella. Keskeneräisten ajoneuvojen ollessa kyseessä, jokaisen jäsenvaltion on sallittava niiden myynti, mutta ne voivat evätä niiden pysyvän rekisteröinnin tai käyttöönoton niin kauan kunnes ne ovat valmiita.
2 Jokaisen jäsenvaltion on sallittava osien tai erillisten teknisten yksiköiden myynti ja käyttöönotto jos, ja ainoastaan jos nämä osat tai erilliset tekniset yksiköt täyttävät vastaavien erityisdirektiivien vaatimukset ja 6 artiklan 3 kohdassa tarkoitetut vaatimukset, jos edellä sanottua ei sovelleta osiin ja erillisiin teknisiin yksiköihin, jotka on tarkoitettu käytettäviksi ajoneuvoissa, jotka eivät kuulu tämän direktiivin soveltamisalaan tai jotka on siitä osaksi tai kokonaan vapautettu.
3 Jos jäsenvaltio arvioi, että tietyn tyyppiset ajoneuvot, osat tai erilliset tekniset yksiköt ovat vakavana vaarana liikenneturvallisuudelle, vaikka ne on varustettu voimassa olevalla vaatimustenmukaisuustodistuksella tai riittävillä merkinnöillä, se voi enintään kuuden kuukauden ajaksi kieltäytyä rekisteröimästä tällaista ajoneuvoa tai kieltää tällaisten ajoneuvojen, osien tai erillisten teknisten yksiköiden myynnin tai käyttöönoton alueellaan. Sen on viipymättä ilmoitettava tästä muille jäsenvaltioille ja komissiolle ja ilmoitettava päätöksensä perusteena olevat syyt. Jos tyyppihyväksynnän antanut jäsenvaltio riitauttaa sille ilmoitetun väitetyn liikenneturvallisuudelle aiheutuvan vaaran, asianomaisten jäsenvaltioiden on pyrittävä ratkaisemaan erimielisyys. Komissiolle on ilmoitettava asiasta ja se tarvittaessa kutsuu osapuolet asiaa koskevaan neuvotteluun ratkaisun aikaansaamiseksi.
8 artikla
Poikkeukset ja muut menettelyt
1 Edellä 7 artiklan 1 kohdan vaatimuksia ei sovelleta:
- asevoimien, siviilipuolustuksen, palontorjunnan ja yleisen järjestyksen ylläpidosta huolehtivien yksiköiden käyttöön tarkoitettuihin ajoneuvoihin,
eikä
- jäljempänä 2 kohdan mukaisesti hyväksyttyihin ajoneuvoihin.
2 Jäsenvaltiot voivat valmistajan pyynnöstä vapauttaa seuraavat ajoneuvot yhden tai useamman erityisdirektiivin yhden tai useamman säännöksen soveltamisesta:
a) Pieninä sarjoina valmistetut ajoneuvot
Tässä tapauksessa tyyppiperheen kyseisessä jäsenvaltiossa rekisteröityjen, myytyjen tai käyttöönotettujen ajoneuvojen lukumäärä vuodessa saa olla enintään liitteessä XII tarkoitettu yksiköiden lukumäärä. Jäsenvaltioiden on vuosittain lähetettävä komissiolle luettelo tällaisista hyväksynnöistä. Tällaisen hyväksynnän antaneen jäsenvaltion on lähetettävä jäljennös hyväksyntätodistuksesta liitteineen valmistajan osoittamille muiden jäsenvaltioiden hyväksyntäviranomaisille ilmoittaen myönnettyjen poikkeusten luonne. Näiden jäsenvaltioiden on päätettävä kolmen kuukauden kuluessa, hyväksyvätkö ne, ja jos niin kuinka monen ajoneuvon osalta, alueellaan rekisteröitäväksi tarkoitettujen ajoneuvojen hyväksynnän. Tämän kohdan mukaisesti annettuihin hyväksyntöihin sovelletaan 3, 4, 5, 6, 10 ja 11 artiklan vaatimuksia ainoastaan siinä määrin kuin hyväksyntäviranomaiset pitävät tarpeellisena. Myönnettäessä poikkeus tämän kohdan mukaisesti, jäsenvaltio voi vaatia muuta asiaa koskevaa säännöstä sovellettavaksi.
b) Sarjan viimeiset ajoneuvot
1) Jäsenvaltiot voivat liitteessä XII olevassa B osassa tarkoitettujen enimmäismäärien ja rajallisen ajan huomioon ottaen rekisteröidä uusia ajoneuvoja ja sallia niiden myynnin ja käyttöönoton, jos ne vastaavat ajoneuvotyyppiä, jonka tyyppihyväksyntä ei ole 5 artiklan 5 kohdan mukaisesti enää voimassa.
Tätä säännöstä sovelletaan ainoastaan ajoneuvoihin, jotka:
- olivat yhteisön alueella, ja
- olivat varustettuja voimassa olevalla vaatimustenmukaisuustodistuksella, joka oli annettu kyseisen ajoneuvon tyyppihyväksynnän ollessa vielä voimassa, mutta joita ei oltu vielä rekisteröity tai otettu käyttöön ennen mainitun tyyppihyväksynnän voimassaolon päättymistä.
Tämä mahdollisuus on rajattu 12 kuukauteen valmistuvien ajoneuvojen osalta ja 18 kuukauteen valmiiden ajoneuvojen osalta päivämäärästä, jolloin tyyppihyväksynnän voimassaolo päättyi.
2) Edellä 1 kohdan soveltamiseksi yhteen tai useampaan tietyn luokan ajoneuvotyyppiin on valmistajan toimitettava hakemus vastaavan ajoneuvotyypin (tyypit) ennen erityisdirektiivien tai niiden muutosten voimaantuloa hyväksyneen jäsenvaltion toimivaltaisille viranomaisille.
Hakemuksessa on eriteltävä sen perusteena olevat tekniset ja/tai kaupalliset syyt.
Jos jäsenvaltio hyväksyy pyynnön, sen on kuukauden kuluessa ilmoitettava muiden jäsenvaltioiden toimivaltaisille viranomaisille valmistajalle myönnettyjen poikkeuksien kesto ja syyt yhdessä 5 artiklan 5 kohdassa säädettyjen tietojen kanssa.
Näiden ajoneuvojen käyttöönottoon liittyen asianomainen jäsenvaltio on vastuussa sen varmistamisesta, että valmistaja noudattaa liitteessä XII olevan B osan määräyksiä.
Jäsenvaltioiden on lähetettävä joka vuosi komissiolle luettelo myönnetyistä poikkeuksista ja niiden syistä.
c) Luonteeltaan yhden tai useamman erityisdirektiivin yhteen tai useampiin vaatimuksiin soveltumattomia tekniikoita tai ratkaisuja käyttäen valmistetut ajoneuvot, osat tai erilliset tekniset yksiköt
Ajoneuvoille, osille tai erillisille teknisille yksiköille hyväksynnän antaneen jäsenvaltion on lähetettävä kuukauden kuluessa jäljennös hyväksyntätodistuksesta ja sen liitteistä muiden jäsenvaltioiden hyväksyntäviranomaisille ja toimitettava viipymättä komissiolle kertomus, joka sisältää:
- syyn, miksi kyseisistä tekniikoista tai ratkaisuista johtuen ajoneuvo, osa tai erillinen tekninen yksikkö ei sovellu yhden tai useamman asianomaisen erityisdirektiivin vaatimuksiin;
- kuvauksen esille tulevista turvallisuus- ja ympäristönsuojelukysymyksistä sekä toteutetut toimenpiteet;
- kuvauksen testeistä ja niiden tuloksista, jotka osoittavat vähintään yhden tai useamman asianomaisen erityisdirektiivin vaatimuksia vastaavan turvallisuuden ja ympäristönsuojelun tason;
- ehdotukset vastaavien erityisdirektiivien muutoksiksi tai tarvittaessa uusiksi erityisdirektiiveiksi.
Komissio päättää kolmen kuukauden kuluessa kertomuksen hyväksymisestä, 13 artiklassa säädettyä menettelyä noudattaen.
Jos komissio hyväksyy kertomuksen, asianomainen jäsenvaltio voi antaa tämän direktiivin mukaisen tyyppihyväksynnän. Komissio toteuttaa silloin aiheelliset toimenpiteet poikkeuksen kohteena olleiden erityisdirektiivien mukauttamiseksi. Tällaisen tyyppihyväksynnän voimassaoloaika on rajoitettu 24 kuukauteen, mutta komissio voi pidentää sitä tyyppihyväksynnän antaneen jäsenvaltion pyynnöstä.
3 Edellä 2 kohdan mukaisesti annetuissa hyväksyntätodistuksissa, joiden mallit ovat liitteessä VI, ei saa olla otsikkoa 'Ajoneuvotyypin ETY-tyyppihyväksyntätodistus`, paitsi 2 kohdan c alakohdassa tarkoitetussa tapauksessa, kun komissio on hyväksynyt kertomuksen.
9 artikla
Vastaavien hyväksyntöjen hyväksyminen
1 Neuvosto voi määräenemmistöllä komission ehdotuksesta tunnustaa, yhteisön ja kolmansien maiden välillä tehtyjen monen- tai kahdenvälisten sopimusten perusteella, tässä direktiivissä vahvistettujen järjestelmien, osien ja erillisten teknisten yksiköiden tyyppihyväksyntää koskevien edellytysten tai säännösten vastaavuuden kansainvälisesti tai kolmansissa maissa vahvistettujen menettelyjen kanssa.
2 Liitteessä IV olevassa II osassa tarkoitettujen kansainvälisten sääntöjen vastaavuus asianmukaisten erityisdirektiivien kanssa on tunnustettava. Jäsenvaltioiden hyväksyntäviranomaisten on hyväksyttävä näiden sääntöjen mukaisesti annetut hyväksynnät ja tarvittaessa vastaavat tyyppihyväksyntämerkit asianomaisten erityisdirektiivien vastaavien hyväksyntöjen ja/tai hyväksyntämerkkien sijasta. Mainitut kansainväliset säännöt julkaistaan Euroopan yhteisöjen virallisessa lehdessä.
10 artikla
Tuotannon vaatimustenmukaisuuteen liittyvät toimenpiteet
1 Tyyppihyväksynnän antavan jäsenvaltion on toteutettava liitteen X mukaiset hyväksyntää koskevat toimenpiteet sen tarkastamiseksi, tarvittaessa yhteistyössä muiden jäsenvaltioiden hyväksyntäviranomaisten kanssa, että aiheelliset toimenpiteet valmistettujen ajoneuvojen, järjestelmien, osien tai erillisten teknisten yksiköiden hyväksynnän vaatimustenmukaisuudeksi on toteutettu.
2 Tyyppihyväksynnän antaneen jäsenvaltion on toteutettava liitteen X mukaiset hyväksyntää koskevat toimenpiteet sen tarkastamiseksi, tarvittaessa yhteistyössä muiden jäsenvaltioiden hyväksyntäviranomaisten kanssa, että 1 kohdassa tarkoitetut toimenpiteet ovat edelleen riittävät ja että valmistetut ajoneuvot, järjestelmät, osat tai erilliset tekniset yksiköt pysyvät hyväksytyn tyypin vaatimusten mukaisina. Hyväksytyn tyypin vaatimustenmukaisuuden tarkastaminen on rajoitettava liitteessä X olevassa 2 kohdassa ja erityisiä vaatimuksia säätävissä erityisdirektiiveissä mainittuihin menettelyihin.
11 artikla
Hyväksytyn tyypin vaatimustenvastaisuus
1 Ajoneuvoa pidetään hyväksytyn tyypin vaatimusten vastaisena, jos siinä havaitaan, tyyppihyväksyntätodistukseen ja/tai hyväksyntäasiakirjoihin verrattaessa, muita kuin tyyppihyväksynnän antaneen jäsenvaltion 5 artiklan 3 tai 4 kohdan nojalla sallimia eroja. Ajoneuvoa ei pidetä hyväksytyn tyypin vaatimusten vastaisena, jos erityisdirektiiveissä säädettyjä toleransseja noudatetaan.
2 Jos tyyppihyväksynnän antanut jäsenvaltio havaitsee, että vaatimustenmukaisuustodistuksella tai hyväksyntämerkillä varustetut ajoneuvot, osat tai erilliset tekniset yksiköt eivät ole sen hyväksymän tyypin vaatimusten mukaisia, sen on toteutettava aiheelliset toimenpiteet varmistaakseen, että valmistetut ajoneuvot, osat tai erilliset tekniset yksiköt saadaan jälleen hyväksytyn tyypin vaatimusten mukaisiksi. Tämän jäsenvaltion hyväksyntäviranomaisten on ilmoitettava muiden jäsenvaltioiden hyväksyntäviranomaisille toteutetut toimenpiteet, jotka voivat käsittää jopa tyyppihyväksynnän peruuttamisen.
3 Jos jäsenvaltio arvioi, että vaatimustenmukaisuustodistuksella tai hyväksyntämerkillä varustetut ajoneuvot, osat tai erilliset tekniset yksiköt eivät ole hyväksytyn tyypin vaatimusten mukaisia, se voi pyytää tyyppihyväksynnän antanutta jäsenvaltiota tarkastamaan, että valmistetut ajoneuvot, osat tai erilliset tekniset yksiköt ovat hyväksytyn tyypin vaatimusten mukaisia. Tämä tarkastus on suoritettava mahdollisimman nopeasti ja joka tapauksessa kuuden kuukauden kuluessa pyynnön päiväyksestä.
4 Jos kyseessä on:
- ajoneuvon tyyppihyväksyntä, kun ajoneuvon vaatimustenvastaisuus johtuu yksinomaan järjestelmän, osan tai erillisen teknisen yksikön vaatimustenvastaisuudesta,
tai jos kyseessä on
- monivaiheinen tyyppihyväksyntä, kun valmiin ajoneuvon vaatimustenvastaisuus johtuu yksinomaan keskeneräiseen ajoneuvoon olennaisesti kuuluvan järjestelmän, osan tai erillisen teknisen yksikön tai itse keskeneräisen ajoneuvon vaatimustenvastaisuudesta,
ajoneuvon hyväksyntäviranomaisten on pyydettävä järjestelmän, osan, erillisen teknisen yksikön tai keskeneräisen ajoneuvon tyyppihyväksynnän antanutta jäsenvaltiota toteuttamaan aiheelliset toimenpiteet sen varmistamiseksi, että valmistetut ajoneuvot saadaan jälleen hyväksytyn tyypin vaatimusten mukaisiksi. Nämä toimenpiteet on toteutettava mahdollisimman nopeasti ja joka tapauksessa kuuden kuukauden kuluessa pyynnön päiväyksestä, tarvittaessa yhteistyössä pyynnön esittäneen jäsenvaltion kanssa.
Kun vaatimustenvastaisuus on todettu, kyseiselle järjestelmälle, osalle, erilliselle tekniselle yksikölle tai keskeneräiselle ajoneuvolle tyyppihyväksynnän antaneiden jäsenvaltion hyväksyntäviranomaisten on toteutettava 2 kohdassa tarkoitetut toimenpiteet.
5 Jäsenvaltioiden hyväksyntäviranomaisten on yhden kuukauden kuluessa ilmoitettava toisilleen tyyppihyväksynnän peruuttamisesta ja tämän toimenpiteen syyt.
6 Jos tyyppihyväksynnän antanut jäsenvaltio riitauttaa sille ilmoitetun vaatimustenvastaisuuden, asianomaisten jäsenvaltioiden on pyrittävä ratkaisemaan erimielisyys. Komissiolle on ilmoitettava asiasta ja se tarvittaessa kutsuu osapuolet asiaa koskevaan neuvotteluun ratkaisun aikaansaamiseksi.
12 artikla
Päätöksistä ilmoittaminen ja käytettävissä olevat muutoksenhakukeinot
Jokainen tämän direktiivin täytäntöönpanolla annettujen säännösten perusteella annettu ja hyväksynnän epäämisen tai peruuttamisen tai rekisteröinnin epäämisen tai myyntikiellon sisältävä päätös on asianmukaisesti perusteltava. Niistä ja jäsenvaltioiden voimassa olevien lakien mukaisesti käytettävissä olevista muutoksenhakukeinoista ja niille asetetuista määräajoista on ilmoitettava asianosaiselle.
13 artikla
Liitteiden mukauttaminen
1 Perustetaan tekniikan kehitykseen mukauttamista käsittelevä komitea, jäljempänä 'komitea`, jossa on jäsenvaltioiden edustajat ja puheenjohtajana komission edustaja.
2 Kaikki tarvittavat muutokset:
- tämän direktiivin liitteiden,
tai
- erityisdirektiivien säännösten, ellei sanotuissa erityisdirektiiveissä ole toisin säädetty,
mukauttamiseksi on tehtävä 3 kohdassa säädettyä menettelyä noudattaen. Tätä menettelyä sovelletaan myös erillisiä teknisiä yksiköitä koskevien säännösten liittämiseksi erityisdirektiiveihin.
3 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
Komissio päättää suunnitelluista toimenpiteistä, jos ne ovat komitean lausunnon mukaiset.
Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.
Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.
4 Jos neuvosto päättää komission ehdotuksesta hyväksyä uuden erityisdirektiivin, se hyväksyy saman ehdotuksen perusteella tämän direktiivin asiaa koskevien liitteiden aiheelliset muutokset.
14 artikla
Hyväksyntäviranomaisten ja tutkimuslaitosten ilmoittaminen1 Jäsenvaltioiden on ilmoitettava komissiolle ja muille jäsenvaltioille seuraavien elinten nimet ja osoitteet:
- hyväksyntäviranomaiset ja tarvittaessa näiden vastuualueet,
ja
- hyväksymänsä tutkimuslaitokset sekä minkä testausmenettelyjen suorittamiseen kukin näistä laitoksista on hyväksytty. Ilmoitettujen laitosten on täytettävä testauslaboratorioiden toimintaa koskevat yhdenmukaistetut standardit (EN 45001), mistä johtuen seuraavia edellytyksiä on noudatettava:
i) valmistajaa ei saa hyväksyä tutkimuslaitokseksi, ellei erityisdirektiivissä nimenomaisesti toisin säädetä;
ii) tässä direktiivissä ei tutkimuslaitoksen hyväksyntäviranomaisten luvalla käyttämien ulkopuolisten laitteiden käyttöä pidetä poikkeuksellisena.
2 Ilmoitetun laitoksen oletetaan täyttävän yhdenmukaistetun standardin, mutta tarvittaessa komissio voi vaatia tästä todisteen jäsenvaltioilta.
Kolmansien maiden laitoksia voidaan ilmoittaa nimetyiksi tutkimuslaitoksiksi ainoastaan yhteisön ja kyseisen kolmannen maan välisen kahden- tai monenvälisen sopimuksen perusteella."
2) Korvataan liitteet I, II ja III tämän direktiivin liitteillä.
2 artikla
1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1992. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 1993.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2 Ajoneuvoa koskevien tyyppihyväksyntöjen osalta jäsenvaltioiden on sovellettava tätä direktiiviä ainoastaan M1-luokan polttomoottorilla varustettuihin ajoneuvoihin kunnes direktiivin 70/156/ETY 13 artiklan, sellaisena kuin se on muutettuna tällä direktiivillä, mukaiset muutokset liitteiden soveltamisalan laajentamiseksi M1-luokan muihin kuin polttomoottorilla varustettuihin ajoneuvoihin ja muihin ajoneuvoluokkiin on tehty. Sillä välin direktiivin 70/156/ETY 10 artiklan säännöksiä, sellaisina kuin ne ovat muutettuina direktiivillä 87/403/ETY, on sovellettava muiden luokkien ajoneuvojen tyyppihyväksyntään.
3 Valmistuvien ajoneuvojen osalta 31 päivään joulukuuta 1995 asti ja monivaiheisen tyyppihyväksynnän jälkeen valmiiden ajoneuvojen osalta 31 päivään joulukuuta 1997 asti, jäsenvaltioiden on sovellettava direktiivin 70/156/ETY 4 artiklan 1 kohdan säännöksiä, sellaisina kuin ne ovat muutettuna tällä direktiivillä, ainoastaan valmistajan pyynnöstä. Siihen asti jäsenvaltiot antavat ajoneuvoille, osille ja erillisille teknisille yksiköille kansallisen tyyppihyväksynnän ja sallivat niiden rekisteröinnin, myynnin ja käyttöönoton direktiivin 70/156/ETY 10 artiklan mukaisesti, sellaisena kuin se on viimeksi muutettuna direktiivillä 87/403/ETY.
4 Valmistuvien ajoneuvojen osalta 31 päivään joulukuuta 1997 asti ja monivaiheisen tyyppihyväksynnän jälkeen valmiiden ajoneuvojen osalta 31 päivään joulukuuta 1999 asti, direktiivin 70/156/ETY 7 artiklan 1 ja 2 kohtaa, sellaisina kuin ne ovat muutettuina tällä direktiivillä, ei sovelleta ajoneuvo-, osa- ja erillisiin teknisiin yksikkötyyppeihin, joille on annettu kansallinen tyyppihyväksyntä ennen 1 päivää tammikuuta 1996 tai 1 päivää tammikuuta 1998 eikä jäsenvaltion rekisteröimään tyyppiin tai tyyppiin, jonka myynnin tai käyttöönoton se on sallinut ennen 1 päivää tammikuuta 1996 tai 1 päivää tammikuuta 1998.
Edellä tarkoitettua kansallista tyyppihyväksyntää koskevien erityisdirektiivien mukaisesti annetut tyyppihyväksynnät pysyvät voimassa 31 päivän joulukuuta 1997 jälkeen valmistuvien ajoneuvojen osalta ja 31 päivän joulukuuta 1999 jälkeen monivaiheisen tyyppihyväksynnän jälkeen valmiiden ajoneuvojen osalta, edellyttäen ettei direktiivin 70/156/ETY 5 artiklan 3 kohdan toisen alakohdan, sellaisena kuin se on tällä direktiivillä muutettuna, säännöksiä voida soveltaa.
5 Jollei direktiivin 70/156/ETY 8 artiklan 2 kohdan a ja b alakohdasta, sellaisena kuin se on tällä direktiivillä muutettuna, muuta johdu, 3 ja 4 kohdan nojalla jäsenvaltiot eivät voi myöntää poikkeuksia ajoneuvon, osan tai erillisen teknisen yksikön hyväksynnän ja ensimmäisen käyttöönoton täydelliseen yhdenmukaistamiseen perustuvia vaatimuksia esittävien erityisdirektiivien säännöksistä.
3 artikla
Viimeistään 31 päivänä joulukuuta 1994 jäsenvaltioiden toimivaltaisten viranomaisten toimittamien asiaa koskevien tietojen perusteella komissio laatii kertomuksen eurooppalaisten tyyppihyväksyntämenettelyjen soveltamisesta ottaen erityisesti huomioon direktiivin 70/156/ETY 8 artiklan, sellaisena kuin se on muutettuna tällä direktiivillä, tarkoittamat poikkeukset, ja uuden yhdenmukaistamisperiaatteen vaikutuksesta eri jäsenvaltioissa, sekä tarvittaessa ehdottaa muutoksia tyyppihyväksyntämenettelyjen parantamiseksi, mihin sisältyy erityisdirektiivien sopeuttaminen uuteen yhdenmukaistamisen periaatteeseen, sekä ajoneuvojen liikkeelle laskemisen helpottamiseksi jäsenvaltioissa, jotka muutokset on tehtävä direktiivin 70/156/ETY 13 artiklassa säädettyä menettelyä noudattaen, sellaisena kuin se on muutettuna tällä direktiivillä,
4 artikla
Tämä direktiivi on osoitettu kaikille jäsenvaltioille.
Tehty Luxemburgissa 18 päivänä kesäkuuta 1992.

Labels: 7
8
3
15